Yn dilyn eich ymweliad â’r Ardd Fotaneg Genedlaethol Cymru neu safle debyg, paratowch adnodd addas ac esboniad o sut y byddech yn defnyddio’r adnodd i gyflwyno agweddau penodol o wyddoniaeth, ADCDF a’r cwricwlwm ehangach.

Bwriad yr esboniad yma yw diffinio beth yn union yw ADCDF a’r pwysigrwydd o’i gynnwys yng ngwersi o fewn Ysgolion Cynradd. Hefyd, byddaf yn esbonio sut mae ADCDF yn berthnasol i’r cynlluniau wersi sydd wedi cael eu creu ar gyfer ddisgyblion Cyfnod Sylfaen a Chyfnod Allweddol dau.

Yn gyntaf, rhaid ystyried beth yn union yw ADCDF a sut mae hyn yn berthnasol i wersi yn yr Ysgol Gynradd? Mae’r Llywodraeth Cynulliad Cymru yn datgan mai “Addysg a fydd yn paratoi pobl ifanc ar gyfer byw yn yr unfed ganrif ar hugain yw Addysg ar gyfer Datblygu Cynaliadwy a Dinasyddiaeth Fyd-eang.” (APADGOS 2008, t4). Yn ogystal, disgrifir ADCDF fel rhywbeth sy’n ymwneud â materion mawr y byd a sydd yn rhan o fywyd bob dydd megis, newid yn yr hinsawdd, hawliau dynol, masnach, y draul, yr amgylchedd, ei pherthynas â’i gilydd a gwrthdaro democrataidd. Gellir hefyd nodi mae nid bwnc ar wahân yw ADCDF, mae’n thema sy’n cael ei ddisgrifio yn ‘drawsbynciol’ ac felly mae modd ei gynnwys mewn sawl maes dysgu neu pwnc.
Gall rhai dadlau nad oes angen gymaint o bwyslais ar ADCDF yn Ysgolion Cynradd a’i fod yn gallu cael effaith ar y pynciau craidd. Er hyn, yn ôl adroddiad Bruntland, sonia bod Addysg ar gyfer Datblygu Cynaliadwy a Dinasyddiaeth Fyd-eang yn rhywbeth sy’n ceisio “bodloni anghenion y presennol heb beryglu gallu cenedlaethau’r dyfodol i fodloni’u hanghenion eu hunain” (Bruntland, 1987 :6)

Felly, pam mae hyrwyddo ADCDF yn Ysgolion Cynradd yn bwysig? Mae’r effeithiau o addysgu’r thema bendant yn bositif. Nodwyd yn adroddiad Estyn o Ysgol Tafarnspite bod y rhaglen ‘Ysgolion Awyr Agored’, sy’n ymwneud â ADCDF, wedi bod yn fanteisiol tu hwnt i’r disgyblion datblygu eu sgiliau yn ymwneud â’u gwybodaeth a dealltwriaeth wyddonol. Yn ôl yr adroddiad, yn dilyn y rhaglen, roedd “92% o ddisgyblion yn teimlo’n hapusach ac yn fwy hyderus wrth weithio yn yr awyr agored.” Gellir dadlau bod hyn yn cefnogi beth bwriadau’r athro Graham Donaldson trwy gyflwyno’r cwricwlwm newydd sydd ar y gweill gan fabwysiadu’r syniad o blant Cymru yn “unigolion iach, hyderus sy’n barod i fyw bywyd gan wireddu diheuriadau, fel aelodau gwerthfawr y gymdeithas.” (Donaldson, 2015) Mae hyn yn cefnogi’r syniad bod hyrwyddo ADCDF yn Ysgolion Cynradd yn rhywbeth positif sy’n cael effaith sylweddol ar fywydau pobl ifanc.

Yn ogystal, mae addysgu ADCDF yn yr ysgol gynradd yn cydfynd gyda’r Ddeddf Llesiant Cenedlaethau’r Dyfodol sydd am wella llesiant pobl ifanc Cymru mewn sawl maes, megis economaidd, amgylcheddol, diwylliannol a chymdeithasol. Bwriad y Ddeddf, yn debyg i ddyfodol llwyddiannus Donaldson yw cyflawni saith o nodau llesiant sef; Cymru lewyrchus, Cymru gydnerth, Cymru iachach, Cymru sy’n fwy cyfartal, Cymru o gymunedau cydlynys, Cymru â diwylliant bywiog lle mae’r Gymraeg yn ffynnu a Chymru sy’n gyfrifol ar lefel fyd-eang. Wrth ystyried hyrwyddo ADCDF, yn sicr, mae’n cyfrannu at gyflawni’r saith nod yma yn ogystal â’r pedwar diben a gyflwynir Donaldson.

Gall mynd ar ymweliad cynorthwyo hyrwyddo ADCDF gan ei fod yn rhoi profiadau ymarferol i'r disgyblion. Dywed y Gerddi Fotaneg Genedlaethol Cymru ei bwriad nhw yw “meithrin angerdd am y byd naturiol yn ein hymwelwyr, a brwdfrydedd dros fyw’n gynaliadwy”. Wrth wneud hyn, gellir cynnwys y themâu ADCDF ac annog y disgyblion i  ystyried gofalu am y byd natur o’i amgylch.

Mae ADCDF wedi’i wneud lan o 7 thema, sef; Dewisiadau a phenderfyniadau, Yr amgylchedd naturiol, Cyfoeth a thlodi, Hunaniaeth a diwylliant, Defnyddio a gwastraff, Iechyd a Newid yn yr hinsawdd. Mae pob thema yn gallu cael ei ymgorffori yn rhwydd ym mhob maes dysgu. Yn ôl y wefan ‘Agored Cymru’, mae’r thema ‘Amgylchedd Naturiol’ yn ymwneud gyda’r byd naturiol o’n cwmpas. Mae’n hynod o bwysig bod ddisgyblion yn deall bod cyfrifoldeb arnyn nhw i ofalu am y byd naturiol gan annog iddynt ddiddori yn harddwch y byd natur. Yn debyg, mae’r thema ‘Newid yn yr Hinsawdd’ yn pwysleisio’r pwysigrwydd o ofalu am y byd ac effaith ffactorau dynol a naturiol ledled y byd. Mae’r thema ‘Hunaniaeth a Diwylliant’ yn annog disgyblion i ofalu am bobl o amgylch y byd gan ddeall bod arferion, credoau a bywyd pob dydd pawb yn wahanol o amgylch y byd, pe bai rhain yn debyg neu beidio. Yn ogystal, mae cyfrifoldeb ar awdurdodau addysgol i geisio chwalu stereoteipiau wrth addysgu disgyblion am bobl eraill ar draws y byd. Mae’r thema ‘Dewisiadau a Phenderfyniadau’ yn annog disgyblion i ddatblygu’r sgiliau, gwybodaeth a dealltwriaeth gan sylweddoli bod gan bawb hawliau a chyfrifoldeb i gymryd. Hefyd, mae’n pwysleisio’r bod y dewisiadau a phenderfyniadau a wnawn ni yn cael effaith ledled y byd. Nesaf, mae’r thema ‘Defnyddio a Gwastraff’ yn annog disgyblion i ddeall bod cyfyngiad ar y ffordd y gall y byd ddatblygu ac yn pwysleisio effaith gwastraff a defnydd ar ein hunain a’r byd o’n hamgylch. Hefyd, mae’r thema ‘Iechyd’ yn annog y disgyblion i ystyried ei lles corfforol a meddyliol nhw yn ogystal â phobl eraill. Yn olaf, mae’r thema ‘Cyfoeth a Thlodi’ yn annog i ddisgyblion ystyried y dosbarthiad anghyfartal o gyfoeth o amgylch y byd. Yn ogystal, mae’n sicrhau bod y disgyblion yn deall bod pobl gyfoethog a dlawd ar draws y byd ac i werthfawrogi beth sydd ganddyn nhw.

Roedd hi’n bwysig bod y themâu yma yn cael ei hyrwyddo yn y gwersi, yn ogystal â sgiliau o’r Meysydd Dysgu ar gyfer y Cyfnod Sylfaen a’r Cwricwlwm Cenedlaethol ar gyfer Cyfnod allweddol 2.  Yn y gwersi cyfnod sylfaen, y brif thema ADCDF sy’n amlwg i weld yw’r ‘Amgylchedd Naturiol’. Gwelir yn y wers gyntaf, sef wers ar ‘fwystfilod bach’, mae’r thema ‘Amgylchedd Naturiol’ yn cael ei gyflwyno trwy addysgu disgyblion blwyddyn 1 am bwysigrwydd ofalu am gynefinoedd creaduriaid bach yn ei ardal leol nhw. Mae’n hynod o bwysig i ddatblygu rhyfeddod plant at harddwch byd natur ac mae’r wers yma yn addysgu’r plant am y ‘fwystfilod bach’ a’i gynefinoedd gan, gobeithio, agor llygaid y disgyblion at harddwch y creaduriaid yma a sut maen nhw’n buddio ni fel bodau dynol. Yn ogystal, mae’r thema ‘Dewisiadau a Phenderfyniadau’ yn gysylltiedig gyda’r wers yma gan ei fod yn rhoi cyfle i’r plant mynegi ei barn nhw ar sut allwn ni ofalu am ‘fwystfilod bach’ a’i gynefinoedd yn y dyfodol. Yn gyntaf, bydd cyfle gan y disgyblion i fynegi ei barn nhw ar ‘fwystfilod bach’ ac yna, erbyn diwedd y wers, wrth i’r disgyblion dysgu mwy o wybodaeth amdanynt a sut maen nhw’n manteisio ni, gellir datgan ei barn nhw unwaith eto. Bydd y wers yma yn annog y disgyblion i ddeall bod cyfrifoldeb arnom ni i ofalu am y creaduriaid bach yma yn ein byd ni. Wrth ystyried gofalu am ‘fwystfilod bach’ bydd hefyd cyfle gan y disgyblion trafod ac ystyried sut mae ‘Newid yn yr Hinsawdd’ yn effeithio arnynt. Bydd hyn yn bwysig trwy addysgu’r plant am ofalu am ein byd ni er mwyn sicrhau bod y ‘fwystfilod bach’ maen nhw’n dysgu am yn cael ei gadw’n ddiogel. Yma, mae’r maes dysgu 'Gwybodaeth a Dealltwriaeth’ yn cael ei hyrwyddo wrth i’r disgyblion dysgu mwy amdanyn nhw ei hun a phethau byw arall o’i amgylch.

Yn dilyn y wers gyntaf, mae’r ail wers yn canolbwyntio ar bili palod yn benodol trwy addysgu’r disgyblion am y gylchred. Unwaith eto, mae’r thema ‘Amgylchedd Naturiol’ yn cael ei gyflwyno yma trwy addysgu’r plant am bob cam sy’n troi wy bach mewn i bili pala. Wrth ddarllen y stori ‘y Lindysyn llwglyd iawn’ bydd cyfle gan y disgyblion ehangu eu diddordeb a dealltwriaeth yn y creadur. Yn debyg i’r wers gyntaf, bydd hyn annog y plant i ofalu am y creaduriaid yma. Yn ogystal, wrth drafod am y bwydydd mae’r lindysyn yn bwyta yn y stori, gall y thema o ‘Iechyd’ cael ei gynnwys gan drafod pa fwydydd sy’n iach neu beidio â pha effaith wnaeth bwyta’r bwyd cael ar y lindysyn. 
Mae’r drydedd wers yn wahanol i’r ddau arall, wers ar Ddwyrain Affrica ydyw yn seiliedig ar y stori ‘Mae Pawb yn mynd ar Saffari’. Y brif thema ADCDF yn y wers yma yw ‘Hunaniaeth a Diwylliant’. Bydd y disgyblion yn dysgu am fywydau pobl yn Nwyrain Affrica gan ystyried agweddau megis, dillad, cerddoriaeth, bwyd ac iaith yn bennaf. Bydd hyn yn rhoi cyfle i’r disgyblion deall bod pawb yn wahanol ar draws y byd. Er hyn, bydd hefyd cyfle iddyn nhw ddeall efallai nad yw bywydau pobl yn Affrica mor wahanol gan ystyried rhai o’r agweddau tebyg hefyd. Trwy ystyried sut mae bywydau rhai pobl yn wahanol, gellir cynnwys y thema ‘Cyfoeth a Thlodi’. Yn ystod y wers, bydd y disgyblion yn cael cyfle i ddeall bod rhai pobl yn dlawd yn ogystal â rhai cyfoethog ym mhob man, gan gynnwys Affrica. Y thema olaf sy’n cael ei gynnwys yn y wers yma yw ‘Dewisiadau a Phenderfyniadau’ gan fod y stori yn rhoi sylfaen sefydlog i’r disgyblion mynegi ei barn nhw ar sefyllfa’r cymeriadau yn y llyfr. Yn ogystal mae hyn yn hyrwyddo'r maes dysgu ‘Datblygiad Personol a Chymdeithasol, Lles ac Amrywiaeth Ddiwylliannol’ gan ei fod yn gofyn i ddisgyblion herio stereoteipiau a deall bod yna bobl sy’n byw bywydau gwahanol ar draws y byd.

Ar gyfer y wers gwyddoniaeth ar gyfer Cyfnod Allweddol dau am solid, hylif a nwy, mae’r thema o ‘Yr Amgylchedd Naturiol’ yn cael ei arddangos yn glir gan ei fod yn annog y disgyblion i gwestiynu sut mae gwrthrychau yn newid i gyflyrau gwahanol. Hefyd, bydd cyfle i gynnwys y thema ‘Dewisiadau a Phenderfyniadau’ wrth ystyried beth yw gyflwr yr wrthrychau a sut i gyflawni’r arbrawf. Mae hyn hefyd yn hyrwyddo’r sgil gwyddonol ‘Sut mae pethau’n gweithio?’. Mae hyn yn cael ei hyrwyddo gan fod angen i’r disgyblion ymchwilio i’r wyddoniaeth sy’n gefn i bethau bob dydd. Hefyd, mae’r sgil gwyddonol ‘Ymholiad’ yn cael ei hyrwyddo wrth geisio gwneud prawf teg.

Mae’r wers ar Fasnach Deg yn hyrwyddo'r thema ‘Hunaniaeth a Diwylliant’ trwy ymchwilio mewn i’r gwledydd ble ddaeth y bwydydd Masnach Deg o ac ystyried ei ddiwylliant. Yn ogystal, mae’r thema ‘Cyfoeth a Thlodi’ i’w weld gan fod y disgyblion yn dysgu sut mae gwrthrychau Masnach Deg yn helpu sefyllfa ariannol y ffermwyr. Gall y disgyblion gymharu bywydau ffermwyr Masnach Deg gyda ffermwyr sy’n tyfu cynnyrch nad yw’n cael ei werthu’n Masnach Deg. Yn debyg i’r wers cyfnod sylfaen ar ‘Y Lindysyn Llwglyd iawn’ mae’n hyrwyddo’r thema ‘Iechyd’ trwy bwysleisio pwysigrwydd bwyta’n iach a chael y plant i adnabod y bwydydd yma. Yn ogystal â hyrwyddo ADCDF yn y wers yma, mae sgiliau llythrennedd a rhifedd hefyd yn cael ei hyrwyddo a’i datblygu. Mae’r agwedd o lythrennedd yn cael ei arddangos wrth i’r disgyblion ysgrifennu llythyr i’r archfarchnad leol. Mae hyn yn dod o dan y rhan ‘Cydweithio a thrafod’ yn y Cwricwlwm Cenedlaethol ar gyfer Cyfnod Allweddol dau. Hefyd, mae pwysigrwydd ‘Rheoli arian’ yn hyrwyddo’r sgil rhifedd wrth i’r disgyblion dysgu am sut mae’r arian yn cael ei rhannu rhwng pob cam.

Mae’r thema ‘iechyd’ hefyd yn cael ei gynnwys yn y wers olaf. Gwers hanes ar feddygon Myddfai ydyw sy’n rhoi cyfle i’r disgyblion cymharu sut oedd cleifion yn cael ei drin yn yr oes Tuduriaid i gymharu â sut maen nhw’n cael ei drin heddiw yng Nghymru. Yn ogystal, mae’r thema ‘cyfoeth a thlodi’ yn berthnasol gan fod cyfle i’r disgyblion i gymharu triniaeth y tlodion â thriniaeth y bobl gyfoethog yn y cyfnod. Y thema olaf yw ‘Dewisiadau a Phenderfyniadau’ trwy wneud moddion ei hunain bydd angen i’r disgyblion penderfynu pa ddull maen nhw’n credu bydd y dull mwyaf effeithiol yn yr oes Tuduriaid. Yn sicr, mae sgiliau hanes y disgyblion yn cael ei datblygu yma, er enghraifft mae ‘Gwybodaeth a Dealltwriaeth hanesyddol’ y disgyblion yn cael ei datblygu wrth iddynt gymharu ei ffordd o fyw nhw gyda ffordd o fyw pobl yn yr oed Tuduriaid. 

[bookmark: _GoBack]I gloi, mae hyrwyddo ADCDF yn yr ysgol gynradd sicr yn hynod o bwysig. Wrth geisio creu newid mae'n rhaid dechrau gyda phlant, fel y dywed y panel ar gyfer Hybu Iechyd Plant “Mae plant yn un trydydd o’n boblogaeth a’n dyfodol i gyd.” (1981) Mae hyn yn atgyfnerthu pwysigrwydd hyrwyddo ADCDF yn yr ysgol gynradd gan ei fod yn cryfhau’r ddadl mae trwy blant byddwn ni’n newid y dyfodol. 

